Rozsudok Všeobecného súdu (prvá komora) zo 6. júla 2012 – Jackson International/ÚHVT – Royal Shakespeare (ROYAL SHAKESPEARE)

(vec T-60/10)

„Ochranná známka Spoločenstva — Konanie o neplatnosť — Slovná ochranná známka Spoločenstva ROYAL SHAKESPEARE — Skoršia slovná ochranná známka Spoločenstva RSC-ROYAL SHAKESPEARE COMPANY — Relatívne dôvody neplatnosti — Ochranná známka s dobrým menom — Článok 53 ods. 1 písm. a) a článok 8 ods. 5 nariadenia č. 207/2009 (ES) — Pravdepodobnosť asociácie — Neoprávnený prospech založený na rozlišovacej spôsobilosti alebo dobrom mene skoršej ochrannej známky“

1. Ochranná známka Spoločenstva — Definícia a nadobudnutie ochrannej známky Spoločenstva — Relatívne dôvody zamietnutia — Námietka majiteľa zhodnej alebo podobnej skoršej ochrannej známky, ktorá má dobré meno — Ochrana skoršej ochrannej známky s dobrým menom rozšírená na výrobky alebo služby, ktoré nie sú podobné — Podmienky — Súvislosť medzi ochrannými známkami — Kritériá posúdenia (nariadenie Rady č. 207/2009, článok 8 ods. 5) (pozri body 17 – 21, 25 – 27)

2. Ochranná známka Spoločenstva — Vzdanie sa, výmaz a neplatnosť — Relatívne dôvody neplatnosti — Existencia zhodnej alebo podobnej skoršej ochrannej známky, ktorá má dobré meno — Slovné ochranné známky ROYAL SHAKESPEARE a RSC-ROYAL SHAKESPEARE COMPANY [nariadenie Rady č. 207/2009, článok 8 ods. 5 a článok 53 ods. 1 písm. a)] (pozri body 28 – 30, 34 – 37, 45, 46, 58 – 64, 69 – 71)

3. Ochranná známka Spoločenstva — Definícia a nadobudnutie ochrannej známky Spoločenstva — Relatívne dôvody zamietnutia — Námietka majiteľa zhodnej alebo podobnej skoršej ochrannej známky, ktorá má dobré meno — Ochrana skoršej ochrannej známky s dobrým menom rozšírená na výrobky alebo služby, ktoré nie sú podobné — Podmienky — Dobré meno ochrannej známky v členskom štáte alebo v Spoločenstve — Pojem (nariadenie Rady č. 207/2009, článok 8 ods. 5) (pozri body 33, 44)

4. Ochranná známka Spoločenstva — Definícia a nadobudnutie ochrannej známky Spoločenstva — Skorší zápis ochrannej známky v niektorých členských štátoch — Vplyv (pozri bod 42)

5. Ochranná známka Spoločenstva — Definícia a nadobudnutie ochrannej známky Spoločenstva — Relatívne dôvody zamietnutia — Námietka majiteľa zhodnej alebo podobnej skoršej ochrannej známky, ktorá má dobré meno — Ochrana skoršej ochrannej známky s dobrým menom rozšírená na výrobky alebo služby, ktoré nie sú podobné — Podmienky — Neoprávnene získaný prospech z rozlišovacej spôsobilosti alebo dobrého mena skoršej ochrannej známky — Pojem (nariadenie Rady č. 207/2009, článok 8 ods. 5) (pozri body 49, 50)

6. Ochranná známka Spoločenstva — Definícia a nadobudnutie ochrannej známky Spoločenstva — Relatívne dôvody zamietnutia — Námietka majiteľa zhodnej alebo podobnej skoršej ochrannej známky, ktorá má dobré meno — Ochrana skoršej ochrannej známky s dobrým menom rozšírená na výrobky alebo služby, ktoré nie sú podobné — Dôkazy, ktoré majú byť predložené majiteľom — Budúce nehypotetické riziko neoprávneného prospechu alebo škody (nariadenie Rady č. 207/2009, článok 8 ods. 5) (pozri bod 54)

7. Ochranná známka Spoločenstva — Definícia a nadobudnutie ochrannej známky Spoločenstva — Relatívne dôvody zamietnutia — Námietka majiteľa zhodnej alebo podobnej skoršej ochrannej známky, ktorá má dobré meno — Ochrana skoršej ochrannej známky s dobrým menom rozšírená na výrobky alebo služby, ktoré nie sú podobné — Podmienky — Neoprávnene získaný prospech z rozlišovacej spôsobilosti alebo dobrého mena skoršej ochrannej známky — Kritériá posúdenia (nariadenie Rady č. 207/2009, článok 8 ods. 5) (pozri body 55 – 57)

Predmet

Žaloba o neplatnosť podaná proti rozhodnutiu prvého odvolacieho senátu ÚHVT z 19. novembra 2009 (vec R 317/2009-1) týkajúcemu sa konania o neplatnosť medzi spoločnosťami The Royal Shakespeare Company a Jackson International Trading Co. Kurt D. Brühl GmbH & Co. KG

Výrok

1. Žaloba sa zamieta.